સુરેન્દ્રનગર-વઢવાણના ધારાસભ્ય ધનજીભાઈ પટેલની ગૂમ થયાની પોસ્ટ ફેસબુક અને વોટ્સએપ પર વાયરલ થઈ છે. બીજીતરફ સુરેન્દ્રનગર જિલ્લાના મહામંત્રી ગિરિરાજસિંહ ઝાલાએ વિડીયો વાયરલ કર્યો છે. જેમાં જણાવ્યા મુજબ ભાજપના ધારાસભ્ય ધનજીભાઈ પટેલે ચૂંટણી સમયે અનેક વચનો આપ્યા હતા. જેમાં રૂ. ૪માં જે.સી.બી. સહિતના ભાડે વાહનો આપવાનો વાયદો કર્યો હતો. આ ઉપરાંત ભ્રષ્ટાચાર નાબૂદ કરવો, શહેરનો વિકાસ સહિતના અનેક વચનો આપ્યા હતા. પરંતુ સુરેન્દ્રનગર વઢવાણમાં યોજાતા કાર્યક્રમોમાં ધારાસભ્યની હાજરી પણ જોવા મળતી નથી. આ ઉપરાંત તેમનું કાર્યાલય લગભગ બંધ જ જોવા મળે છે.